Ritratt: DOI, MISW .td_uid_3_6141d6cb07ea3_rand.td-a-rec-img{text-align:left}.td_uid_3_6141d6cb07ea3_rand.td-a-rec-img img{margin:0 auto 0 0} F'Ħal Kirkop se tinbena residenza ġdida għal persuni b'diżabilità li se tkun tista' tilqa' fiha tmien residenti. Dan ħabbritu il-Ministru għall-Inklużjoni u l-Kwalita' tal-Ħajja Julia Farrugia Portelli waqt żjara li għamlet fuq is-sit fejn se tkun qed tinbena din ir-residenza. Ir-residenza se tkun qed titmexxa mill-Aġenzija Sapport fi ħdan il-Ministeru għall-Inklużjoni u l-Kwalita' tal-Ħajja bħala parti mill-proġett Soċjeta' Ġusta. Ir-residenza, li se tinbena b'investiment ta' €1.3 miljun se tkun it-tieni waħda tax-xorta tagħha fl-istess lokalità, li preżentament jgħixu fiha tliet residenti. Il-Ministru qalet li l-permessi għall-bini ta' din ir-residenza ħarġu u bħalissa għaddej ix-xogħol fuq l-abbozzar għas-sejħa tal-offerti. "Huwa proġettat li r-residenza tkun lesta sa tmiem is-sena 2024, u l-pjan hu li jinfetħu żewġ residenzi simili oħrajn, waħda fil-Qrendi u l-oħra fiż-Żurrieq," kompliet il-Ministru. Ir-residenza l-ġdida se tkun il-11-il waħda tax-xorta tagħha taħt it-tmexxija tal-Aġenzija Sapport. Ir-residenzi l-oħrajn jinsabu fl-Imtarfa, Bormla, is-Siġġiewi, Birżebbuġa, Ħal Kirkop, Fgura, Ħaż-Żabbar, Marsa, Pembroke u waħda fir-Rabat, Għawdex. Komplessivament, f'dawn id-djar hemm jgħixu madwar 70 resident. #td_uid_2_6141d6cb064be .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/15075619/Julia-Farrugia-Portelli-80x60.jpeg) 0 0 no-repeat}#td_uid_2_6141d6cb064be .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/15075632/Rose-Sciberras-80x60.jpeg) 0 0 no-repeat} 1 minn 2 Ritratt: DOI - Jason Borg Il-Ministru Farrugia Portelli qalet li, "l-esperjenzi inkoraġġanti miksubin mir-residenzi li tmexxi l-Aġenzija Sapport kif ukoll minn dawk immexxijin minn fondazzjonijiet non-governattivi juru t-twettiq fil-prattika tal-prinċipju tal-inklużjoni ta' persuni b'diżabilità fil-komunità flimkien ma' kwalita ta' ħajja tajba. Kull residenza għandha numru ta' impjegati full-time u oħrajn part-time biex ir-residenti jkunu provduti bis-servizzi kollha meħtieġa, inkluż dawk ta' saħħa. Il-Kap Eżekuttiv ta' Aġenzija Sapport, Ruth Rose Sciberras enfasizzat il-fatt li grazzi għal dawn ir-residenzi, persuni b'diżabilità li għal xi raġuni ma jkunx possibbli għalihom li jibqgħu jgħixu fl-ambjent tal-familja tagħhom, bi ftit appoġġ jistgħu jibqgħu jgħixu fil-komunità. Tenniet li l-impenn tal-aġenzija ma jieqafx mal-iżvilupp tad-dar, iżda li timxi wkoll pass pass mal-persuna, mill-punt ta' riferiment lejn is-servizz, assessjar minn diversi professjonisti, tħejjija ta' pjan ħolistiku skont il-bżonnijiet tal-persuna, perjodu ta' tranżizzjoni, kif ukoll moniteraġġ waqt il-provediment tas-servizz u reviżjoni tal-pjan individwali tal-persuna skont il-bżonn ladarba din tkun qed tgħix fid-dar. "Dan waqt li l-aġenzija tibqa' tinvolvi lill-familja f'kull stadju tas-servizz sabiex tagħti s-sostenn neċessarju u jittieħdu deċiżjonijiet flimkien," ikkonkludiet Sciberras. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6141d6cb082e1_rand.td-a-rec-img{text-align:left}.td_uid_4_6141d6cb082e1_rand.td-a-rec-img img{margin:0 auto 0 0}